

**"Жедел басу баспаханасы" республикалық мемлекеттік қазыналық кәсіпорнын тарату туралы**

Қазақстан Республикасы Үкіметінің Қаулысы 1999 жылғы 18 маусым N 803

      Қазақстан Республикасының Үкіметі қаулы етеді:

      1. "Жедел басу баспаханасы" республикалық мемлекеттік қазыналық кәсіпорны (бұдан әрі - Кәсіпорын) таратылсын.

      2. Қазақстан Республикасының Мәдениет, ақпарат және қоғамдық келісім министрлігі заңда белгіленген тәртіппен бір ай мерзім ішінде:

      1) осы қаулының 1-тармағын іске асыру жөнінде шаралар қабылдасын;

      2) Қазақстан Республикасының Әділет министрлігімен бірлесіп Кәсіпорын таратылғаннан кейін қалған мүлікті "Жеті жарғы" жабық акционерлік қоғамына жарғылық капиталын барабар көбейте отырып өткізуді қамтамасыз етсін;

      3) осы қаулыдан туындайтын өзге де шараларды қабылдасын.

      3. Қазақстан Республикасы Үкіметінің кейбір шешімдеріне мынадай өзгерістер енгізілсін:

      1) "Қазақстан Республикасында мемлекеттік меншік объектілерін жекешелендіру мәселелері" туралы Қазақстан Республикасы Үкіметінің 1998 жылғы 10 желтоқсандағы N 1271
 қаулысына
 (Қазақстан Республикасының ПҮАЖ-ы, 1998 ж., N 48, 426-құжат):

      аталған қаулының қосымшасындағы:

      реттік нөмірі 25-жол алынып тасталсын;

      аталған қаулымен бекітілген 1998-1999 жылдары жекешеленуге жататын республикалық мемлекеттік кәсіпорындардың тізбесінен:

      реттік нөмірі 38-жол алынып тасталсын;

      2) <\*>

*Ескерту. 2)-тармақшаның күші жойылды - ҚР Үкіметінің 2003.11.26. N 1180*

 қаулысымен

*.*

      4. Осы қаулы қол қойылған күнінен бастап күшіне енеді.

      Қазақстан Республикасының

      Премьер-Министрі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК